اسلام آباد : چین مالی سال 2022-23اٹی پاکستان نا غٹ آن بھلا واپاری شریدار نا وڑاٹ برقرار ءِ۔ سرکاری حوالی نا رداٹ برجامالی سال 2022-23نا اولیکو سہ ماہی ٹی چین پاکستان نا غٹ آن بھلا واپاری شریدار و سرفہرست زرکار رہینگا ہرا مالی سال نا اولیکو پنچ تُو تیٹی 102.5 ملین ڈالریا پاکستان نا ایف ڈی آئی ٹی 23.83 درسد بشخ شاغا۔ چین پاکستان اقتصادی راہداری (سی پیک) نا رداٹ خصوصی اقتصادی زونز(ایس ای زیز) نا جوڑ مننگ آن دا اومیت کننگ انگ ءِ کہ آخبت اٹ نئے بیرہ چین بلکن ایلو ملک آتیان ہم پاکستان اٹی پین ایف ڈی آئی بریک۔ چین و بی آر آئی ملک آتا نیام اٹ گڑاتا واپار نا کچ 2013 آن 2022 اسکان 1.04ٹریلین ڈالر آن ودسا 2.07 ٹریلین ڈالر مسنو ہرافتا اوسط سالانہ شرح نمو 8 درسد ءِ۔
(اے پی پی)
